Agt kamele, lama vat pad uit sirkusDie agt verdwaalde kamele en ‘n lama op ‘n straathoek in Madrid. (Foto: Twitter) Agt kamele en ŉ lama het oornag die strate van Madrid ingevaar nadat hulle uit ŉ sirkus ontsnap het, met die Quiros-sirkus wat die skuld daarvoor op diereregteaktiviste gepak het. “Verskeie kamele en ŉ lama het oornag uit ŉ sirkus ontsnap,” lui ŉ twiet van die Spaanse polisie. Die polisie het ook foto’s gedeel van die diere wat op ŉ straathoek rondhang. “Die polisie het die diere gevind en versorg sodat hulle ongedeerd terugbesorg kon word.” Daar is geskerts dat dit onduidelik was of die diere hulle teëgesit het toe die polisie hulle bymekaargemaak het. Varios camellos???????????? y una llama ???? se han escapado esta noche de un #circo en #Madrid. Agentes de la UPR???? los han localizado y custodiado para que pudieran volver sanos y salvos.#WeLoveAnimals???? pic.twitter.com/4bX5T9cICf — Policía Nacional (@policia) November 5, 2021 Mati Munoz, ŉ sirkusbestuurder, het die onderneming se verligting te kenne gegee dat die viervoetige voortvlugtendes veilig teruggevind is. Die sirkus het ook ŉ klag ingedien nadat vasgestel is dat ŉ elektriese heining om die diere se kamp geknip is. “Ons dink hul ontsnapping was weens sabotasie deur diereregtegroepe wat elke jaar betoog.” Die kamele is oorspronklik afkomstig van die woestyne van Sentraal- en Oos-Asië en het ŉ ongelooflike vermoë om onder uiterste toestande te oorleef. Deesdae is die meeste van die diere egter getem.